b'\n_START_ARTICLE_\nKolmiokauppa\n_START_PARAGRAPH_\nKolmiokauppa oli orjakauppaa, jossa Isosta-Britanniasta (erityisesti Liverpoolista) kuljetettiin tuotanto- ja my\xc3\xb6hemmin teollisuustuotteita, kuten alkoholia, metalliastioita, vaatteita ja tuliaseita. Afrikassa kuljetettava lasti vaihdettiin orjiin, jotka kuljetettiin Amerikkaan tai L\xc3\xa4nsi-Intiaan. Orjat vaihdettiin muun muassa sokeriin, puuvillaan, rommiin ja tupakkaan. Laivan omistajalle kauppa oli riskialtista, mutta eritt\xc3\xa4in tuottoisaa. Kustakin vaiheesta sai voittoa ja laivan hinnan saattoi ansaita takaisin muutamalla matkalla. Kolmiokauppaa harjoitettiin t\xc3\xa4ydess\xc3\xa4 mittakaavassa 1600-luvulta alkaen ja se saavutti huippunsa 1700-luvun lopulla._NEWLINE_Kolmiokaupan synnyn taustalla oli merkantilismi. Merenkulkua helpotti Pohjois-Atlantin kiertoliike.'